open-index/open-wikipedia-markdown huggingface dataset:
Jim Holt

**Jim Holt** (sündinud 30. oktoobril 1954) on ameerika filosoof, esseist ja teaduskirjanik.

Ta sai Virginia Ülikoolist bakalaureuse- ja magistrikraadi matemaatikas ja töötas hiljem Columbia Ülikoolis New Yorgis filosoofiaosakonnas õppejõuna. 

Ta on teinud kaastööd väljaannetele The New York Times, The New York Times Magazine, The New York Review of Books, The New Yorker ja The American Scholar.Ta kirjutab erinevatel teemadel, sealhulgas stringiteooriast, ajast, lõpmatusest, arvudest, loogikast, huumorist ning tõelaadsusest ja jamast. Holt on seotud New Yorgi Humanitaarinstituudiga, mille *fellow* ta on. 

## Tunnustus
Holti raamat "Why Does the World Exist?" ('Miks eksisteerib meie maailm?') kuulus 2012. aastal New York Timesi bestsellerite nimekirja ja sai National Book Critics Circle Awardi nominatsiooni kategoorias "Mitteilukirjandus".  See raamat tõlgiti 18 keelde.

## Teosed
*2008 – *Stop Me If You've Heard This: A History and Philosophy of Jokes*. New York: W.W. Norton
*2011 – *Why Does the World Exist?: An Existential Detective Story*. London: Profile
*2018 – *When Einstein Walked With Gödel: Excursions to the Edge of Thought*.  Farrar, Straus & Giroux
__NOTOC__ 
## Viited

## Välislingid
*Jim Holt. Why does the universe exist?. Youtube, 2. september 2014 
*Why Does Jim Holt Exist?. blogs.scientificamerican.com
William Bardeen

**William Allan Bardeen** (15. september 1941 Washington Pennsylvania – 18. november 2025) oli ameerika füüsik, Rahvusliku Teaduste Akadeemia liige.

Ta oli kahekordse nobelisti John Bardeeni poeg. Ta oli tuntud oma töödega osakestefüüsika alalt. Panuse eest häirituskvantkromodünaamikasse pälvis ta 1996. aastal Ameerika Füüsikaseltsi Sakuray auhinna.  

Bardeen lõpetas 1962. aastal Cornelli Ülikooli bakalaureusekraadiga. Sai 1968. aastal Minnesota Ülikoolist doktorikraadi (PhD) füüsika alal. Seejärel töötas ta Stony Brooki ülikoolis, Institute for Advanced Studys ja Stanfordi Ülikoolis (kaasprofessorina). Aastatel 1975–2010 oli ta Illinoisi osariigis asuva Fermi Riikliku Osakestekiirendi Laboratooriumi töötaja (edutati seal teoreetilise füüsika osakonna juhatajaks). Vahepeal, 1993–1994, töötas ta kuni uurimisasutuse sulgemiseni Texase osariigis asuvas ülijuhtivas superpõrgutis.

Bardeeni vanem vend James Bardeen on samuti füüsik.
__NOTOC__ 
## Tunnustus
*1984 – valiti Ameerika Füüsikaseltsi *fellow*'ks
*1996 – Ameerika Füüsikaseltsi Sakurai auhind
*1998 – valiti Ameerika Kunstide ja Teaduste Akadeemia liikmeks
*1999 – valiti USA Rahvusliku Teaduste Akadeemia liikmeks

## Viited
José María Estrada

**José María Estrada Reyes** (1802 Granada – 13. august 1856 Ocotal) oli Nicaragua poliitik, aastail 1854–1855 Nicaragua presidendi kohusetäitja.

José María Estrada sündis aastal 1802 Granadas. Poliitilistelt vaadetelt oli ta konservatiiv. Aastal 1848 saatis José María Guerrero ta inglastega läbirääkimisi pidama. Hiljem oli ta José Francisco del Montenegro valitsuses ministriks. Detsembris 1951 määras Fulgencio Vega ta riikliku ajalehe La Gaceta peatoimetajaks. Aastal 1853 sai temast Nicaragua konstitutsioonilise assamblee sekretär, järgmisel aastal aga esimees.

Aastal 1853 saatis Fruto Chamorro mitmed liberaalse partei liikmed – Francisco Castellón Sanabria, Máximo Jereze, Mateo Pineda ja José María Valle ehk El Chelóniga maalt välja. Hondurases viibides relvastusid nad sealse presidendi José Trinidad Cabañase kaitse all ja suundusid siis Fonseca lahes asuva Isla del Tigre ja El Realejo sadamalinna kaudu tagasi kodumaale. Seejärel suundusid nad Leóni peale. Fruto Chamorro jättis selle liberaalide keskuse neile ja taganes ise Granadasse.

Aastal 1854 sõlmisid Máximo Jerez ja Francisco Castellón Sanabria lepingu USA sõjaväelase Byron Colega, kes lubas nende toetuseks 200 meest. Selle sõjasalga juhiks sai William Walker. Granada piiramise eel (1. juunil 1854) valis Fruto Chamorro oma kohusetäitjaks José María Estrada, kes suutis linna liberaalide rünnakute eest edukalt kaitsta. Fruto Chamorro ise tõmbus tagasi oma pere valdustesse, kus ta 12. märtsil 1855 düsenteeriasse suri. Nominaalselt jäi ta siiski kuni surmatunnini riigi presidendiks.

Fruto Chamorro surma järel kuulutati presidendiks kindral Ponciano Corral, ent tal puudus parlamendi liikmete poolehoid ja nii nõustus ta sellega, et Estradast saab riigi ajutine president.

13. oktoobril 1855 saabus Granadasse William Walker, kellega otsustasid koostööd teha nii Corral kui ka Estrada. Walker kuulutas Corrali riigi relvajõudude ülemjuhatajaks; ühtlasi otsustas ta ka määrata riigi ajutiseks presidendiks hoopis Patricio Rivase. Estrada suundus seepeale vabatahtlikult Hondurasesse maapakku.

Hiljem alustasid Estrada ja Corral sõda Walkeri valitsuse vastu, kukutamaks vallutajate käsilaseks peetavat Rivast. Estrada osales konservatiivide ajutises valitsuse, millel puudus president, ent mille juhiks ta sisuliselt oli. Teised selle valitsuse liikmed olid Pedro Joaquín Chamorro, Tomás Martínez ja Fernando Chamorro.

13. augustil 1856 ründasid teda Ocotalis liberaalide sõjaväkke kuulunud salamõrtsukad. Kuna liberaalid pidasid teda konservatiivide valitsuse tegelikuks juhiks, siis on oletatud, et just nemad korraldasid selle mõrva. Estrada surma järel hakkas teda konservatiivide valitsuses asendama Nicasio del Castillo y Guzmán, kelle Estrada oli määranud tulevaseks presidendi kohusetäitjaks.

## Viited
Mageveekogu

**Mageveekogu** on veekogu, mille vee soolsus on väiksem kui 0,5‰. Mageveekogu asustab magevee-elustik.

Peaaegu kõik Eesti siseveekogud on mageveekogud. Läänemerega kokkupuutes olevad siseveekogud on riimveekogud.

## Vaata ka
*magevesi
*riimveekogu
Katrin Maiste

**Katrin Maiste** (sündinud 29. juunil 1971) on eesti kultuurikorraldaja ja taani filoloog. Ta on olnud Eesti Instituudi tegevjuht.

Ta kuulub aastast 2022 Sotsiaaldemokraatlikkusse Erakonda. Ta kandideeris 2025. aasta kohaliku omavalitsuse volikogude valimistel Kesklinna linnaosas, kogus 39 häält ning ei osutunud valituks.

## Hariduskäik
*1978–1989 Tallinna 24. Keskkool
*1990–1994 Tartu Ülikool, filosoofia teaduskond, eesti keel (võõrkeelena) erialal
*1994–1998 Tartu Ülikool, filosoofia teaduskond skandinavistika, taani keele eriala, BA
*2002–2004 Akadeemia Nord, taani keele magistriõpingud

## Töökäik
*1997–2000 Taani Kultuuri Instituut, taani keele õpetaja
*1997–2001 Tallinna Pedagoogikaülikool, taani keele lektor
*2002–2005 Akadeemia Nord, taani keele õpetaja
*2006–2017 MTÜ Eesti Instituut, välisõppe koordineerija, sekretariaadi juhataja
*2017–2018 MTÜ Eesti Instituut, tegevjuhi kt
*2018–2021 MTÜ Eesti Instituut, tegevjuht

## Viited

## Välislingid
*Eesti Instituudi tegevjuhina jätkab Katrin Maiste - Uudised - Kultuur
*Kas Eestis elavad jääkarud? – Äripäev
*Intervjuu: Saade Katrin Maiste Kultuurisamm - KUKU taskuhääling
*Huvitaja. Eri kultuuritaustaga lapsed koolis - Vikerraadio | ERR
*Estonian Arti raamat vaatab tagasi viimasele 20 aastale ... - ERR Kultuur
Journal of Philosophy

**Journal of Philosophy** (lühendatult J. Phil.) on eelretsenseeritav USA teadusajakiri, mis keskendub filosoofia valdkonnale. Ajakirja annab välja The Journal of Philosophy, Inc. Ajakiri ilmub sagedusega üks kord kuus.

Ajakirja esimene number ilmus Columbia ülikooli eestvõttel 1904.

## Välislingid
*Koduleht
Mullaviljakus

**Mullaviljakus** on mulla spetsiifiline kvalitatiivne omadus. Selle võime on varustada taimi toiteelementide, vee ja hapnikuga. Mulla viljakus tuleneb huumuse- ja saviosakeste sisaldusest, huumushorisondi tüsedusest, aktiivveemahutavusest ja mulla reaktsioonist. Viljakus on tunnus, mis eristab mulda pinnasest ja kivimist. Viljakaks peetakse mulda, mis suudab rahuldada kultuurtaimede vajadusi ja tagab nende suure saagi. Seega lähtutakse mulla viljakuse hindamisel bioproduktsiooni funktsioonist ning see moodustab olulise, ent siiski ainult ühe komponendi mulla ja maa kvaliteedist.

Eristada saab looduslikku ja kunstlikku mullaviljakust. Loodusliku mullaviljakuse määravad mulla omadused koos väliskeskkonna teguritega olukorras, kus inimtegevuse mõju taime kasvu tingimustele puudu. Kunstlik mullaviljakus kujuneb loodusliku viljakuse baasil, mille saagi suurendamise eesmärgil lisandub inimtegevuse mõju maaharimise, väetamise, niisutamise, kuivendamise, taimekaitse jms. kujul. Mulla potentsiaalne viljakus on kvalitatiivne tunnus, mille määravad mula koostis, režiimid ja omadused. Mulla efektiivne viljakus väljendub kvantitatiivselt taime saagikuses ning see avaldub taimede võimes toota sellel mullal teatud kogus fütomassi ning seda väljendatakse kvantitatiivselt saagi suurusena pinnaühiku kohta.

Haritava mulla viljakust hinnatakse Eestis boniteedi 100-punktilise hindeskaalaga. Mulla boniteet näitab mulla omadustest sõltuva viljakuse suhtelist taset selle hindamisaegses seisundis. Maa boniteet on maa tootlikkust iseloomustav lõppnäitaja, mille leidmisel lähtutakse mulla boniteedist ja teistest maatüki omadustest, mis võivad mõjutada põllukultuuride kasvamist. Boniteet väljendab mulla ja maa kvaliteeti eelkõige viljakuse ja põllumajanduse tootlikkuse seisukohast.

## Viited
Frankonia

**Kaubandus-Tööstus Aktsiaselts Frankonia** oli äride sisekujunduste ning vaateakende loomisele spetsialiseerunud eesti ettevõte.

Aastatel 1937–1940 oli nende kujundajaks kunstnik Jaan Siirak. Ettevõttel olid oma klaasi-, metalli- ja puutöökojad. 1937. aastast tegutses varem Petrooleumi tänav 4 tegutsenud ettevõte aadressil Narva mnt 13/15. 1936. aastast oli ettevõtte direktor Aleksander Oinas. 1940. aasta ettevõte natsionaliseeriti ning jätkas tegutsemist peeglitööstus Frankoniana.

## Viited
Munavalge

**Munavalge** on rebu ümbritsev muna osa.

Muna praadimisel munavalge hüübib ja seda tarvitatakse toiduna. Näiteks härjasilmas.

## Vaata ka
*Ovalbumiin

## Viited
Hilissügis

**Hilissügis** on üks kahest klimaatilisest või fenoloogilisest üleminekuaastaajast sügise ja talve vahel, sellele järgneb eeltalv.

* *[[Klimaatilised aastaajad|Klimaatiline]] hilissügis* on peegelpilt varakevade tunnustele: see algab vegetatsiooniperioodi lõpuga, kui ööpäevane keskmine õhutemperatuur langeb alla 5&nbsp;°C, ning lõpeb, kui ööpäeva keskmine õhutemperatuur langeb alla nulli ja tuleb maha esimene lumi. Temperatuuride päevamaksimumid jäävad sel ajal plussipoolele. Hilissügis algab keskmiselt 27. oktoobril: Mandri-Eestis keskmiselt oktoobri viimasel kolmandikul, saartel novembri alguses. Keskmiselt kestab hilissügis 15–20 päeva, kuid soojadel talvedel võib see aastaaeg kesta isegi kevadeni.
* *[[Fenoloogilised aastaajad|Fenoloogiline]] hilissügis* algab lehtede hulgalise varisemise ning hanede ja luikede suurrändega. Sel ajal lõppeb talirukki kasv ja algab enamiku taimede puhkeaeg. Koevad siig, lõhe ja meriforell. Hilissügis lõpeb esimese suure lumega ja algab eeltalv.

## Vaata ka

* sügis
* aastaajad
* klimaatilised aastaajad
* fenoloogilised aastaajad

## Viited
Bailey Peacock-Farrell

**Bailey Peacock-Farrell** (sündinud 29. oktoobril 1996 Darlingtonis) on Inglismaal sündinud Põhja-Iirimaa jalgpallur, kes mängib väravavahina Inglismaa esiliigaklubis Burnley ja Põhja-Iirimaa jalgpallikoondises.

Ta alustas klubikarjääri 2006. aastal Middlesbrough's. 2013. aastal liitus ta Leeds Unitediga. Hooajal 2015–16 debüteeris ta klubi põhimeeskonnas. Hooaja 2017–18 jooksul mängis ta kuu aega laenul Inglismaa tugevuselt kuuenda liiga klubis York City. Hooajal 2017–18 valiti Peacock-Farrell Leeds Unitedi aasta noormängijaks. Hooaja 2018–19 alguses määras peatreener Marcelo Bielsa ta Leeds Unitedi põhiväravavahiks, kuid ta kaotas selle koha 2019. aasta jaanuaris, kui klubiga liitus Madridi Realist Kiko Casilla.

2019. aasta augustis sõlmis ta nelja-aastase lepingu Inglismaa Premier League'i klubiga Burnley. Kahe hooaja jooksul jõudis ta Burnley koosseisus vaid kaheksas mängus ning suundus 2021. aasta juulis üheks hooajaks laenule Inglismaa tugevuselt kolmanda liiga klubisse Sheffield Wednesday.

Debüüdi Põhja-Iirimaa jalgpallikoondises tegi Peacock-Farrell 30. mail 2018 sõprusmängus Panama vastu.

## Välislingid

* Profiil Leeds United F.C. kodulehel
Jamal Lewis

**Jamal Piaras Lewis** (sündinud 25. jaanuaril 1998 Lutonis) on Inglismaal sündinud Põhja-Iirimaa jalgpallur, kes mängib vasakkaitsjana Inglismaa esiliigaklubis Watford ja Põhja-Iirimaa jalgpallikoondises.

2014. aastal liitus ta Norwich Cityga. Alates hooajast 2017–18 kuulus ta Norwich City põhikoosseisu. 2018. aasta jaanuaris lõi ta Inglismaa karika kolmanda vooru korduskohtumises Chelsea vastu oma klubikarjääri esimese värava. Hooajal 2018–19 tõusis ta Norwich Cityga Inglismaa esiliigast kõrgliigasse. Samal hooajal valiti ta Inglismaa esiliiga sümboolsesse koosseisu.

2020. aasta septembris sõlmis ta viieaastase lepingu Inglismaa kõrgliigaklubiga Newcastle United. Newcastle Unitedis jäid tema esitused tagasihoidlikuks ning 2022. aasta jaanuaris jäeti Lewis Newcastle Unitedi aktiivsest koosseisust üldse välja. 2023. aasta juulis läks ta Newcastle Unitedist laenule Watfordi.

Debüüdi Põhja-Iirimaa jalgpallikoondises tegi Lewis 24. märtsil 2018 sõprusmängus Lõuna-Korea vastu.

## Saavutused
;Norwich City
*EFL Championship: 2018–19

## Viited
Ponciano Corral

**Ponciano Corral Acosta** (1805 Granada – 8. november 1855 Granada) oli Nicaragua sõjaväelane ja poliitik, aastal 1855 Nicaragua presidendi kohusetäitja.

Ponciano Corral sündis 1805. aastal Granadas. Ta alustas kirjutajana, aastal 1837 valiti ta esimest korda parlamenti. Poliitilistelt vaadetelt oli ta konservatiiv. Aastal 1851 sai temast José Laureano Pineda Ugarte valitsuses minister. Ta hakkas inglastega läbirääkimisi pidama. Hiljem oli ta José Francisco del Montenegro valitsuses minister. Detsembris 1951 määras Fulgencio Vega ta riikliku ajalehe La Gaceta peatoimetajaks. Aastal 1853 sai temast Nicaragua konstitutsioonilise assamblee sekretär, järgmisel aastal aga esimees.

Aastal 1853 saatis Fruto Chamorro mitmed liberaalse partei liikmed – Francisco Castellón Sanabria, Máximo Jereze, Mateo Pineda ja José María Valle ehk El Chelóniga – maalt välja. Hondurases viibides relvastusid nad sealse presidendi José Trinidad Cabañase kaitse all ning suundusid siis Fonseca lahes asuva saare Isla el Tigre ja El Realejo sadamalinna kaudu tagasi kodumaale. Corral osales lahingus nende maabumise tõrjumiseks. Seejärel suundusid nad Leóni peale. Fruto Chamorro jättis selle liberaalide keskuse neile ja taganes ise Granadasse.

Aastal 1854 sõlmisid Máximo Jerez ja Francisco Castellón Sanabria lepingu USA sõjaväelase Byron Colega, kes lubas nende toetuseks 200 meest. Selle sõjasalga juhiks sai William Walker. Granada piiramise eel (1. juunil 1854) valis Fruto Chamorro oma kohusetäitjaks José María Estrada, kes suutis linna liberaalide rünnakute eest edukalt kaitsta. Fruto Chamorro ise tõmbus tagasi oma pere valdustesse, kus ta 12. märtsil 1855 düsenteeriasse suri. Nominaalselt jäi ta siiski kuni surmatunnini riigi presidendiks.

Fruto Chamorro surma järel kuulutati presidendiks kindral Ponciano Corral, ent tal puudus parlamendiliikmete poolehoid ja nii nõustus ta sellega, et Estradast saab riigi ajutine president.

29. juunil 1855 kaotas Corral Rivase lahingu ja oli sunnitud taganema. 13. oktoobril 1855 saabus Granadasse William Walker, kellega otsustasid koostööd teha nii Corral kui ka Estrada. Walker kuulutas Corrali riigi relvajõudude ülemjuhatajaks; ühtlasi otsustas ta ka määrata riigi ajutiseks presidendiks Patricio Rivase. Estrada suundus seepeale vabatahtlikult Hondurasesse maapakku.

Rivase-Walkeri valitsuses olid esindatud nii liberaalid, konservatiivid kui ka Walkeri sõdurid. 28. oktoobril 1855 käskis Walker maha lasta Estrada toetaja don Mateo Majorga. Corral seda heaks ei kiitnud ja nii alustas ta koos Estradaga sõda Walkeri valitsuse vastu, kukutamaks vallutajate käsilaseks peetavat Rivast. Ta asus 1. novembril oma vägesid Granadast Hondurase piiri poole liigutama, püüdes vältida kokkupõrget nii Walkeri kui ka liberaalide vägedega. Selle manöövri pealt tabas ta kindral José María Valle, kes andis Corrali Walkerile välja. Corral kuulutati riigireeturiks ja lasti 8. novembril maha.

Novembri alguses õnnestus Corrali saadikutel veenda Costa Ricat Walkeri vastu sõda alustama.

## Viited
Eeltalv

**Eeltalv** on klimaatiline või fenoloogiline üleminekuaastaaeg sügise ja talve vahel. See järgneb hilissügisele.

* *[[Klimaatilised aastaajad|Klimaatiline]] eeltalv* on kevadtalve tagurpidi pööratud tunnustega: see algab keskmise õhutemperatuuri langemisega alla nulli ja sademete esinemise korral esimese suure lume tulekuga, ning lõpeb püsiva lumikatte tekkimisega. Eeltalve ajal võib lumi sadada ja sulada mitu korda, lühikesed külmaperioodid vahelduvad sulaga.
* *[[Fenoloogilised aastaajad|fenoloogiline]] eeltalv* algab esimese suure lumega.

## Vaata ka

* sügis
* aastaajad

## Viited
Holger Bech Nielsen

**Holger Bech Nielsen** (sündinud 25. augustil 1941 Kopenhaagenis Taanis) on taani füüsik, Taani Kuningliku Teaduste Akadeemia liige. 

Tuntud on tema tööd osakestefüüsika ja stringiteooria alalt. Tema järgi on nimetatud Nielseni-Olseni keeris, Nielseni-Olseni string ja Nielseni-Ninomiya teoreem. Koos kolleegidega Niels Bohri Instituudist lõi ta juhusliku dünaamika teooria.

Nielsen astus 1961. aastal Kopenhaageni Ülikooli füüsikat õppima. 1968. aastal sai ta Niels Bohri Instituudist doktorikraadi füüsikas. Doktoritöö käsitles kvargi mudelit ("Nogle konsekvenser af quark modellens selvkonsistens"). Aastatel 1973–1985 töötas ta Niels Bohri Instituudis lektorina ja 1985–1990 teadur-professorina. 1990. aastal sai ta Niels Bohri Instituudi kõrge energia füüsika professoriks.
__NOTOC__ 
## Tunnustus
*1987 – valiti Norra Teaduste Akadeemia välisliikmeks
*1988 – valiti Taani kuningliku teaduste Aakadeemia liikmeks

## Viited

## Välislingid
*
*Jonathan Leake. "A particle God doesn’t want us to discover". bibliotecapleyades.net, 18. oktoober 2009
Stuart Dallas

**Stuart Alan Dallas** (sündinud 19. aprillil 1991 Cookstownis) on Põhja-Iirimaa jalgpallur, kes mängib äärepoolkaitsja või paremkaitsjana Inglismaa kõrgliiga klubis Leeds United ja Põhja-Iirimaa jalgpallikoondises.

Ta alustas klubikarjääri kodumaal Crusadersis. 2012. aasta suvel liitus ta Inglismaa tugevuselt kolmanda liiga klubiga Brentford. Osa hooajast 2013–14 mängis ta laenulepinguga League Two klubis Northampton Town. Samal hooajal kindlustati Brentfordiga tõus esiliigasse.

2015. aasta augustis sõlmis ta kolmeaastase lepingu Leeds Unitediga. Esimesel hooajal valiti ta mängijate poolt Leeds Unitedi hooaja parimaks mängijaks. Hooaja 2017–18 alguses sõlmis ta klubiga uue kolmeaastase lepingu.

Debüüdi Põhja-Iirimaa jalgpallikoondises tegi Dallas 2011. aastal mängus Walesi vastu. Koondisekarjääri esimese värava lõi ta 31. mail 2015 sõprusmängus Katari vastu. Dallas kuulus Põhja-Iirimaa koondisse 2016. aasta Euroopa meistrivõistlustel.
Südasuvi

**Südasuvi** on suve keskele jääv osa-aastaaeg, mida võib eristada klimaatiliste või fenoloogiliste tunnuste järgi.

## Liigitus

* **[[Klimaatilised aastaajad|Klimaatiline]] südasuvi** on aeg keset pärissuve, kui ööpäeva keskmine temperatuur on püsivalt üle 15 °C. Sellele järgneb hilissuvi.
* **[[Fenoloogilised aastaajad|Fenoloogiline]] südasuvi** algab Eestis pärast jaanipäeva pärna õitsemise ajal koos klimaatilise südasuvega, kui ööpäeva keskmine õhutemperatuur on püsivalt üle 15&nbsp;°C. Sel ajal valmivad õunad ja karusmarjad. Lõpeb augusti esimesel dekaadil, kui ilmad halvenevad, päev lüheneb ja saabuvad pimedad augustiööd. Kui suvi on jahe ja vihmane, ei pruugi südasuve esineda, seetõttu on see mittereeglipärane aastaaeg.

## Vaata ka
* eelsuvi
* pärissuvi
* hilissuvi
* suvi
* aastaajad

## Viited
Presidendi kärajad

**Presidendi kärajad** on üritus (kärajad), kus Eesti arvamusliidrid, tipp-poliitikud ja teised tähelepanuväärsed ühiskonnategelased arutlevad eeskätt Eesti tuleviku üle. Üritust korraldab Presidendi Mõttekoda.

Esimesed kärajad toimusid Eesti presidendi Toomas Hendrik Ilvese eestvedamisel 2007 Pärnus. Presidendi järgi ka ürituse nimi.

Näiteks 2015 oli ürituse läbiv teema "Millist Eestit jõuame pidada?".

## Viited
Kärajad

**Kärajad** oli rahvakoosolek või ülikute nõupidamine Muinas-Eestis. Sarnases tähenduses on mõistet kasutatud ka tänapäeval, näiteks peetakse aastast 2007 Presidendi kärajaid.

## Vaata ka
*Raikküla kärajad

## Viited
Corry Evans

**Corry John Evans** (sündinud 30. juulil 1990 Belfastis) on Põhja-Iirimaa jalgpallur, kes mängib poolkaitsja või keskkaitsjana Inglismaa tugevuselt kolmanda liiga klubis Sunderland. Ta on klubi meeskonna kapten.

Ta alustas klubikarjääri Manchester Unitedis, mille noorteakadeemiaga liitus ta 2005. aastal. Klubi põhimeeskonnas tal debüüti teha ei õnnestunud. Hooajal 2010–11 mängis ta laenul League One'i klubis Carlisle United ja Inglismaa esiliiga klubis Hull City. Järgmise hooaja eel sõlmis ta Hull Cityga püsiva lepingu. Aastatel 2013–2021 mängis ta Blackburn Roversis.

2021. aasta juulis siirdus ta Sunderlandi.

Debüüdi Põhja-Iirimaa jalgpallikoondises tegi Evans 6. juunil 2009 mängus Itaalia vastu. Koondisekarjääri esimese värava lõi ta 3. septembril 2010 EM-i valikmängus Sloveenia vastu. Ta kuulus Põhja-Iirimaa koondisse 2016. aasta Euroopa meistrivõistlustel.

Tema vanem vend Jonny Evans on samuti Põhja-Iirimaa koondislane.

## Välislingid
Suurbritannia Kommunistlik Partei

**Suurbritannia Kommunistlik Partei** (inglise keeles *Communist Party of Great Britain*, lühend *CPGB*) eksisteeris aastatel 1920–1991. Partei osales 1920. aastate streigiliikumises ja kaks kommunistliku partei kandidaati valiti 1945. aasta valimistel Ühendkuningriigi parlamendi alamkotta. 

Erinevalt Prantsusmaa Kommunistlikust Parteist või Itaalia Kommunistlikust Parteist ei saanud Suurbritannia Kommunistlikust Parteist kunagi massiparteid, kuid tal oli arvestatav mõju sõjajärgsetel aastatel 1945–1956. Ungari ülestõusu mahasurumisele 1956. aastal järgnes Suurbritannia Kommunistliku Partei liikmeskonna oluline vähenemine. Varssavi bloki riikide sissetungile Tšehhoslovakkiasse 1968. aasta augustis reageeris Suurbritannia Kommunistlik Partei esialgu kerge kriitikaga, kuid kolm päeva pärast sissetungi deklareeris John Gollan, et Suurbritannia Kommunistlik Partei "mõistab täielikult Nõukogude Liidu muret sotsialismileeri julgeoleku pärast". 1970. aastatel tugevnesid Suurbritannia Kommunistlikus Parteis eurokommunistlikud meeleolud; need ja valijate toetuse järjekindel vähenemine viisid partei 1991. aastal lõpliku lõhenemiseni, kusjuures juhtkond Nina Temple'i juhtimisel otsustas partei laiali saata ja moodustas mõttekoja Demokraatlikud Vasakpoolsed (*Democratic Left*).

## Viited
Montsoreau loss

**Montsoreau loss** (prantsuse keeles *château de Montsoreau*) on loss Prantsusmaal Montsoreaus. Loss on gooti ja renessanss-stiilis.

Lossis asub Montsoreau lossi kaasaegse kunsti muuseum.

Loire'i org Sully-sur-Loire'i ja Chalonnesi vahel, sealhulgas Montsoreau ja Montsoreau loss, on UNESCO maailmapärandi nimistus alates 2000. aastast.


File:Anjou Vélo Vintage Château de Montsoreau-Museum of Contemporary Art.jpg
File:Chateau Montsoreau Loire.jpg
File:Chateau de Montsoreau Museum of contemporary art Loire Valley France.jpg|Montsoreau lossi kaasaegse kunsti muuseum
File:Chateau de Montsoreau Museum of contemporary art.jpg
File:Chateau de montsoreau - detail.JPG
File:Château de Montsoreau.JPG
File:Most beautiful villages of the world montsoreau 2.jpg
File:Chateau de Montsoreau Museum of contemporary art sky lantern.jpg


## Viited

## Välislingid
Montsoreau lossi kaasaegse kunsti muuseum

**Montsoreau lossi kaasaegse kunsti muuseum** (prantsuse keeles *Château de Montsoreau - musée d'Art contemporain*)  on moodsa ja kaasaegse kunsti muuseum Prantsusmaal Montsoreaus. Muuseumi kogu kuulub Philippe Méaille'le. Muuseum avati 8. aprill 2016. See asub Montsoreau lossis.

## Galerii

File:Art-LanguageV3No1-1974.jpg|Art & Language: Art & Language: *Art-Language*, Vol.3 Nr.1, 1974.
File:Art & Language, Untitled Painting (1965), Tate Modern, London - 20130627.jpg|Art & Language: *Mirror Piece*, 1965.
File:Art language air conditioning show conceptual contemporary art.jpg|Art & Language (Michael Baldwin): *Air-Conditioning Show*, 1966-67.
File:Art language opera 1984 conceptual art.jpg|Art & Language: *Victorine* in *Art-Language* Vol.5 Nr.2 (1984), 1983. 
File:Secret painting mel ramsden art language.jpg|Art & Language (Mel Ramsden), *Secret Painting*, 1967.
File:Art language journal mel ramsden 1982 conceptual art.jpg|Art & Language: *Art-Language* Vol.5 Nr.1, 1982.
File:Art language journal conceptual art contemporary art.jpg|Art & Language: *Art-Language The Journal of Conceptual Art*, Vol.1 Nr.1, 1969.


## Viited

## Välislingid

*Muuseumi koduleht (*prantsuse keeles*)
Rahvusvaheline Eesti Filatelistide Selts Estonia

MTÜ **Rahvusvaheline Eesti Filatelistide Selts Estonia** (lühend **REFS Estonia**; inglise keeles *International Estonian Philatelic Society Estonia*) on Eestis filateeliaga tegutsev organisatsioon.

Seltsi eesmärkide seas on põhikirja järgi:
*"koondada Eestis ja mujal maailmas elavate filatelistide koostööd Eesti filateelia ja postiajaloo uurimisel ja edendamisel";
*"uurida postiasutuste ajalugu, anda sellekohast teavet Eesti Postimuuseumile ning propageerida Eesti Postimuuseumi Sõprade Seltsi tegevust".

Selts annab välja oma teeneteristi.

## Viited

## Välislingid
*Koduleht
George Saville

**George Alan Saville** (sündinud 1. juunil 1993 Camberleys) on Inglismaal sündinud Põhja-Iirimaa jalgpallur, kes mängib poolkaitsjana Inglismaa esiliigaklubis Millwall ja Põhja-Iirimaa jalgpallikoondises.

Ta liitus 2004. aastal Chelsea noorteakadeemiaga, kuid klubi põhimeeskonda tal Chelseas veedetud aja jooksul pääseda ei õnnestunud. Hooajal 	2012–13 mängis ta laenul Inglismaa esiliigaklubis Millwall ja järgmisel hooajal League One'i klubis Brentford. 2014. aasta augustis sõlmis ta kolmeaastase lepingu esiliigaklubiga Wolverhampton Wanderersiga. Osa hooajast 2014–15 veetis ta laenul League One'i klubis Bristol City ja osa hooajast 2015–16 taas Millwallis. Hooaja 2017–18 eel sõlmis ta klubiga püsiva lepingu. 2018. aasta augustis suundus ta pooleks aastaks laenule Middlesbrough'sse. 2019. aasta jaanuaris sõlmis ta klubiga püsiva lepingu.

2021. aasta juulis naasis Saville jällegi Millwalli, kellega sõlmis pikaajalise lepingu..

Debüüdi Põhja-Iirimaa jalgpallikoondises tegi Saville 5. oktoobril 2017 MM-i valikmängus Saksamaa vastu.

## Viited
Kyle Lafferty

**Kyle Joseph George Lafferty** (sündinud 16. septembril 1987 Enniskillenis) on Põhja-Iirimaa jalgpallur, kes mängis ründajana Küprose kõrgliiga klubis Famagusta Anorthosis.

Ta alustas klubikarjääri Inglismaal Burnleys, millega liitus 2004. aastal. Klubikarjääri jooksul on ta mänginud veel Inglismaa klubides Darlington, Norwich City, Birmingham City ja Sunderland, Šveitsi kõrgliiga klubis Sion, Itaalia esiliiga klubides Palermo ja Reggina, Türgi kõrgliiga klubis Çaykur Rizespor, Šotimaal Heart of Midlothianis, Rangersis ja Kilmarnockis ning Norra kõrgliiga klubis Sarpsborg.

Debüüdi Põhja-Iirimaa jalgpallikoondises tegi Lafferty 2006. aastal. Koondisekarjääri esimese värava lõi ta oma kolmandas koondisemängus 16. augustil 2006 sõprusmängus Soome vastu. Ta kuulus Põhja-Iirimaa koondisse 2016. aasta Euroopa meistrivõistlustel.

2019. aasta märtsi seisuga on ta koondises löönud 20 väravat, millega on ta David Healy järel Põhja-Iirimaa läbi aegade paremuselt teine väravakütt.

## Saavutused
;Rangers
*Scottish Premier League: 2008–09, 2009–10, 2010–11
*Scottish Cup: 2008–09
*Scottish League Cup: 2009–10, 2010–11
;Palermo
*Serie B: 2013–14

## Välislingid
Airbus A330neo

**Airbus A330neo** (*neo: new engine option*; eesti keeles: uus mootorivalik) on kahe turboventilaatormootoriga reisilennuk, mille Airbusi kontsern konstrueeris Airbus A330 baasil.

Uue lennukiarenduse mootorid on võrreldavad Boeing 787 mootoritega. Lennukit esitleti 14. juulil 2014 Farnborough Airshow'l, kütusekuluks arvestati 14%  vähem kulu reisija kohta. Lennukil on kaks Rolls-Royce Trent 7000 mootorit, mille kaks versiooni põhinevad A330-200 ja A330-300 lennukimootoritele, lennukaugus 15 090 km. A330neo-900  esmalend toimus 19. oktoobril 2017,  lennuk sai EASA tüübisertifikaadi 26. septembril 2018 ja esimene lennuk toimetati tellijale TAP Air Portugalile 26. novembril. A330neo-800  esmalend toimus 6. novembril 2018.
Niall McGinn

**Niall McGinn** (sündinud 20. juulil 1987 Dungannonis) on Põhja-Iirimaa jalgpallur, kes mängib äärepoolkaitsjana Šotimaa kõrgliiga klubis Aberdeen ja Põhja-Iirimaa jalgpallikoondises.

Ta alustas klubikarjääri kodumaal Dungannon Swiftsis. 2008. aastal mängis ta Iirimaa kõrgliiga klubis Derry City. Seejärel suundus McGinn Šotimaale, liitudes sealse suurklubiga Celtic, kus mängis järgmised kaks hooaega. Hooajal 2011–12 mängis ta laenul Inglismaal League One'i klubis Brentford.

2012. aasta juulis sõlmis ta lepingu Šotimaa kõrgliiga klubiga Aberdeen. Hooajal 2012–13 lõi ta klubi särgis Šotimaa kõrgliigas koguni 20 väravat, lüües peaaegu poole Aberdeeni selle hooaja liigaväravatest. Samal hooajal valiti ta liiga sümboolsesse koosseisu ja 2013. aastal Aberdeeni hooaja parimaks mängijaks. Aberdeenis mängis ta kokku viis hooaega.

2017. aasta juunis liitus ta Lõuna-Korea kõrgliiga klubiga Gwangju, kuid tal oli seal raskusi kohanemisega ja ta naasis sama aasta detsembris Aberdeeni.

Debüüdi Põhja-Iirimaa koondises tegi McGinn 19. novembril 2008 mängus Ungari vastu. Koondisekarjääri esimese värava lõi ta 16. oktoobril 2012 MM-i valikmängus Portugali vastu. 2016. aasta Euroopa meistrivõistluste teises alagrupimängus lõi ta värava Ukraina vastu.

## Saavutused
;Derry City
*League of Ireland Cup: 2008
;Celtic
*Scottish Cup: 2010–11
;Aberdeen
*Scottish League Cup: 2013–14

## Välislingid
Maine'i hüppavad prantslased

**Maine'i hüppavad prantslased** olid 19. sajandi metsamehed, kellel esines teadmata päritolu häire. Sündroom tõi endaga kaasa liialdatud ehmatusrefleksi, mida võib kirjeldada kui kontrollimatu "hüppena". Selle seisundiga isikutel võivad avalduda järsud ootamatud liigutused üle keha. “Maine’i hüppavate prantslaste” sündroomil ja ärevushäiretel võib täheldada sarnaseid sümptomeid.

Selle sündroomiga isikuid kirjeldas esimest korda George Miller Beard aastal 1878. Esimesed selle häirega isikud tuvastati Maine’i Mooseheadi järve piirkonnas.

## Sümptomid

George Miller Beard kirjeldas indiviide, kes täitsid ja allusid kiiresti käskudele, isegi kui see oleks olnud kahjustav nende lähedastele. Sündroomiga isikud käitusid loomuvastaselt järsule stiimulile. Sagedamini esinevate ning vähem ohtlike sümptomite hulka kuulusid hüppamine, karjumine ja löömine. Isikud kirjeldasid aga ennast häbelike ja kõdikartlikena. Mõnel juhul esines neil ka ehhopraksiat (korratakse teiste liigutusi) ja ehholaaliat (korratakse helisid ja fraase). Beard märkis, et mehed olid kergesti mõjutatavad ja et nad “ei suutnud jätta kordamata teiste räägitud sõnu, samamoodi, nagu nad ei suutnud valitseda tahtmatut hüppamist, karjumist ja asjade viskamist”.

## Põhjused

Sündroomi tekke põhjustajat ei teata. Ühe teooria kohaselt on tegu geneetiliselt leviva seisundiga. 50 juhtumi vaatlusel selgus, et sündroom esineb isoleeritult ainult Maine’i põhjaosas. Neist neliteist juhtumit esines neljas perekonnas. Ühel juhul leiti, et ühes perekonnas esines sündroom isal, tema kahel pojal ja nende kahel lapselapsel. 

Samuti võib tegu olla ka kultuuriga seotud sündroomiga või harjumusega. Need prantslastest “hüppajad” elasid väga eraldatult ning oli peamiselt metsamehed. Sellist tüüpi väikeses kogukonnas võib enamik tahtmatult omaks võtta taolise reaktsiooni.

Aastal 1885 arvas George Gilles de la Tourette hüppavate prantslaste sündroomi lõplikult tik-haiguste hulka. 1980. aastate uuringud ei teinud lõplikult kindlaks, kas see fenomen võiks olla Tourette'i sündroomi füüsiline kuju. “Hüppavate prantslaste” dokumentatsioon on napp. Kuid vaatamata teadlastele, kes filmisid sündroomi esinemist teatud indiviididel (mis tõestas ka sündroomi eksisteerimist), jõudsid M. Saint Hilaire ja J. Saint Hilaire pärast kaheksa juhtumi põhjalikku uurimist järeldusele, et sündroom on puhtalt psühholoogiline, mitte neuroloogiline.

## Kirjandus

* "Jumping Frenchmen of Maine | Genetic and Rare Diseases Information Center (GARD) – an NCATS Program". rarediseases.info.nih.gov. Retrieved 2018-04-17.
*Howard R, Ford R (August 1992). "From the jumping Frenchmen of Maine to post-traumatic stress disorder: the startle response in neuropsychiatry". *Psychol Med*. **22**(3): 695–707. doi:10.1017/S0033291700038137. .
*Stevens H (March 1965). ""Jumping Frenchmen of Maine." Myriachit". *Arch. Neurol*. **12**: 311–4. doi:10.1001/archneur.1965.00460270087011. .
*Saint-Hilaire M, Saint-Hilaire J, Granger L (1986). "Jumping Frenchmen of Maine". *Neurology*. **36** (9): 1269–71. doi:10.1212/wnl.36.9.1269. .
Parüür

**Parüür** on sarnaselt kujundatud ja omavahel kokku sobivate ehete komplekt.

Parüüri peaksid kuuluma vähemalt kaks eset, mis on kujundatud sarnaselt ning samade juveelidega, näiteks kaelakee ja kõrvarõngad või kaelakee ja käevõru. Kahest esemest koosnev komplekt kannab nimetust *demiparure* 'poolparüür', tüüpiliselt sisaldab parüür rohkem esemeid - näiteks kaelakee, kõrvarõngad, pross, käevõru ja diadeem.

## Ajalugu
Ehteid hakati omavahel komplektina sobivaina kujundama juba 17. sajandi keskpaigas, 1700. aasta paiku kuulusid parüüri kõrvarõngad, pross, kaelakee või ehtenõel, sõrmus ja mõnikord õlapandlad, 18. sajandi Prantsusmaa kuningate omasse ka kingapandlad, rõivaste kaunistused ja nööbid, regaalid ja mõõgapide.

Pärast Prantsuse revolutsiooni jäi parüüride kujundamine mõnevõrra unustusse, aga ampiirstiilis hakati taas matkima *[[ancien régime]]*i väljapeetud ehetekomplekte ja neisse lisandus uue elemendina diadeem.

Ehtedisainis ja juveliirikunstis on parüür tänapäevani oluline standard.

## Viited
Paddy McNair

**Patrick James Coleman McNair** (sündinud 27. aprillil 1995 Ballyclare'is) on Põhja-Iirimaa jalgpallur. 

Ta mängib kaitsja või poolkaitsjana Inglismaa esiliiga klubis Middlesbrough ja Põhja-Iirimaa jalgpallikoondises.

Ta alustas klubikarjääri Manchester Unitedis, mille noortesüsteemiga liitus ta 2011. aastal. Debüüdi klubi põhimeeskonnas tegi hooajal 2014–15. 2016. aasta augustis sõlmis ta nelja-aastase lepingu Inglismaa kõrgliigas mängiva Sunderlandiga. Hooajal 2017–18 mängis ta Sunderlandiga Inglismaa esiliigas. Sel hooajal lõi McNair liigas viis väravat. 2018. aasta juunis sõlmis ta nelja-aastase lepingu Middlesbrough'ga.

Debüüdi Põhja-Iirimaa koondises tegi 25. märtsil 2015 sõprusmängus Šotimaa vastu. Ta kuulus Põhja-Iirimaa koondisse 2016. aasta Euroopa meistrivõistlustel.

## Välislingid
Mursi keel

**Mursi keel** on Niiluse-Sahara hõimkonna Ida-Sudaani keelkonna surma keelte hulka kuuluv keel, mida räägivad mursid Etioopia edelaosas. Kõnelejaid on kokku umbes 7400 inimest.

## Fonoloogia
Mursi keeles on 7 vokaalfoneemi ja 22 konsonantfoneemi.

## Süntaks
Mursi keel on SVO-keel. Genitiivatribuut, omadussõna ja arvsõna järgnevad põhisõnale.

## Viited

## Välislingid

*http://wals.info/languoid/lect/wals_code_mur
Paalisõlm

**Paalisõlm** (briti variant, kui **paalsteek**) on sõlm, mida kasutatakse nööri lõpule aasta ehk ou tegemiseks.

Mägironijad ja alpinistid nimetavad seda sageli **surmasõlmeks** ning päästjad **päästesõlmeks**. 

Paalisõlme õpitakse tegema kas mõlema käega enda ees või enesepääste olukorras (näiteks vette kukkumisel) selja tagant läbi panduna ja vaid ühte kätt kasutades (teine käsi hoiab kogu aeg päästeliinist).

## Ajaloost
Paalisõlme on esimest korda mainitud Henry Mainwaringi raamatus "The Sea-man`s Dictionary" (1644).

Esimest korda oli seda sõlme kujutatud joonisel David Steeli raamatus "Elements and Practice of Rigging and Seamanship" (1794).

Paalisõlm leiti 1954. aastal väljakaevamistel muistse Egiptuse vaarao Hufu hauakambrist. Hufu oli Vana-Egiptuse Vana riigi 4. dünastia teine kuningas. Tema valitsemisaeg langes umbkaudu aastatesse 2589–2566 eKr. Maadeavastaja John Smith kirjeldas sõlme esimest korda meremeeste sõnaraamatus "A Sea Grammar" (1627). Alpinistidele esitles paalisõlme kuuskümmend aastat tagasi Prantsuse alpinist Gaston Rebuffat (1921–1985). Paali- ehk surmasõlme kontrollsõlmega kasutatakse köie kiireks kinnitamiseks mingi suurema tugipunkti külge. Kui sõlme tegemisel jäetakse köie ots sissepoole, siis on tegu briti variandiga. 

## Kirjandus
* Jaan Künnap. *Sõlmed ja pleisid*. 2016. ISBN 9789949388738
* Clifford W. Ashley. *The Ashley Book of Knots*. Doubleday & Company, Inc., New York, 1944.
Andrei Arjev

**Andrei Jurjevitš Arjev** (vene keeles *Андрей Юрьевич Арьев*; sündinud 18. jaanuaril 1940 Leningradis) on vene kirjandusteadlane, proosakirjanik ja kirjanduskriitik.

Ta lõpetas 1964. aastal Leningradi Riikliku Ülikooli vene keele ja kirjanduse erialal. Ka 2020. aasta seisuga elab ta Peterburis.

Pärast ülikooli lõpetamist töötas ta Arhangelskis Loode kirjastuses (в Северо-Западном издательстве), seejärel kirjastuses Lenizdat. Ta on käinud ekspeditsioonidel Sahhalinil, Kuriilidel ja Tadžikistanis. Ta on töötanud ka giidina Mihhailovskoje muuseum-looduskaitsealal.

Pärast seda töötas ta ajakirjas Zvezda, algul proosaosakonna konsultandina, seejärel peatoimetaja asetäitjana. 1991. aastast (teistel andmetel 1992. aastast) on ta koos Jakov Gordiniga ajakirja Zvezda kaastoimetaja. 

1972. aastal ilmusid tema esimesed proosateosed, teda on avaldatud nii Nõukogude perioodikas, samizdatis kui ka piiri taga. 

1984. aastal sai NSV Liidu Kirjanike Liidu liikmeks. 

Tema kui kirjandusteadlase ja kirjanduskriitiku kirjutisi on avaldatud ajakirjades Voprossõ Literaturõ, Zvezda, Znamja, Novõi Mir ja mujal. Ta käsitleb nii 19. kui ka 20. sajandi vene kultuuri.

Ta on uurinud Vladimir Nabokovi, Georgi Ivanovi ja Sergei Dovlatovi loomingut. Tema Sergei Dovlatovi alaseid uurimusi on tõlgitud ka eesti keelde.
Surmasõlm

* **[[Surmasõlm (lennundus)|Surmasõlm]]**, mõiste lennunduses
* **[[Surmasõlm (autondus)|Surmasõlm]]**, trikk autoga
* **[[Paalisõlm]]** ehk surmasõlm
* **[[Surmasõlm (film)|Surmasõlm]]**, Eesti animafilm
Minski rahvusvaheline filmifestival Listapad

**Minski rahvusvaheline filmifestival Listapad** (valgevene keeles *Мінскі міжнародны кінафестываль "Лістапад"*; kuni 2002. aastani **SRÜ riikide ja Baltimaade rahvusvaheline filmifestival**) on Valgevenes Minskis igal aastal novembri kuus toimuv filmifestival.

Valgevene keeles *лістапад* tähendab nii novembrit kui ka lehesadu.

Esimest korda toimus festival 1994. aastal. 2003. aastast toimib ametlikult rahvusvahelise filmifestivalina. Festivali eesmärke on säilitada ühtne filmiruum ja esitada igal aastal kõige täielikum ülevaade endise idabloki riikide filmikunsti kohta.

Festival sai 2011. aastal Rahvusvahelise Filmiprodutsentide Liitude Föderatsiooni ajutise akrediteeringu ja 2013. aastast kuulub FIAPF-i otsusega rahvusvaheliselt sertifitseeritud spetsialiseeritud võistlusprogrammiga festivalide hulka.

Festivali avatseremooniaid on peetud Minski esinduslikemais saalides. 2001. aastal avati Minskis esindusliku kontserdisaaliga Vabariigi Palee. Sestsaadik on korduvalt sellest saanud Listapadi  avatseremoonia toimumise koht. Viimastel aastatel (2017 –2018) toimus Listapadi  avatseremoonia Minskis asuvas kinos Moskva.

## Auhinnad
Festivali auväärsemaid auhindu:
**Grand prix* **Zoloto Listapada** (valgevene keeles *Золото Лiстапада*; parim film)
**Grand prix* Parim dokumentaalfilm 
*Auhind Zolotoi Listapadzik (*Золотой "Лістападзік"*; parim laste- ja noortefilm)
*FIPRESCI rahvusvahelise žürii auhind Serebro Listapada (2017. aastast)
*Auhind Bronza Listapada (publiku auhind parimale mängufilmile)

## Eesti filmid festivalil
2002. aastal osales Peeter Simmi mängufilm "Head käed" festivali põhivõistlusprogrammis. Film pälvis diplomi.

2016. aastal osales festivali põhivõistlusprogrammis Triin Ruumeti debüütfilm "Päevad, mis ajasid segadusse". Põhikonkursil jagati 10 auhinda, ühe neist (diplomi) sai Ruumeti film (*Grand prix* Zoloto Listapada sai ungari lavastaja Fliegauf Benedeki film "Lily Lane"). Festivali raames leidis aset ka Eesti filmide retrospektiiv, kus linastus kaheksa Eesti filmi – viis mängufilmi ning kolm dokumentaalfilmi. Mängufilmidest linastusid "1944", "Mandariinid", "Sügisball", "Seenelkäik" ja "Risttuules". Dokumentaalfilmidest toodi vaatajateni "Karmil pinnal", "Kristus elab Siberis" ja "Arvo Pärt – isegi kui ma kõik kaotan".

2018. aastal konkureeris festivalil laste- ja noortefilmide võistlusprogrammis Eesti mängufilm "Seltsimees laps" (lavastaja Moonika Siimets, operaator Rein Kotov). Žürii, mida juhtis Ameerika Ühendriikide filmitegija Eric Bilodeau, määras viie auhinna saajad, seejuures ühe neist auhindadest – diplom parima operaatoritöö eest – läks Siimetsa filmile (auhind Zolotoi Listapadzik anti Keenia filmile).

## Viited

## Välislingid
*Festivali koduleht (valgevene, vene ja inglise keeles)
*«Лістапад-2018»: 167 фильмов из 48 стран. YouTube, 17. oktoober 2018 (vene keeles)
Tiit Kärner

**Tiit Kärner** (sündinud 13. veebruaril 1942 Kuressaares) on eesti füüsik.

Ta lõpetas 1960. aastal Kingissepa Keskkooli ja 1965. aastal Tartu Riikliku Ülikooli füüsika erialal. 1979. aastal kaitses Eesti NSV Teaduste Akadeemia Füüsika Instituudi juures füüsika-matemaatikakandidaadi kraadi tahkisefüüsika alal (väitekiri "Rekombinatsioonluminestsents ja paramagnetilised tsentrid kiiritatud MgO kristallides"; juhendaja Tšeslav Luštšik).

Kärner töötas aastatel 1974–1997 Füüsika Instituudis (1985. aastast vanemteadurina). Pärast Füüsika Instituudi liitumist Tartu Ülikooliga jätkas ta 1997–2007 tööd vanemteadurina Tartu ülikoolis.

Teadlasena on ta uurinud ioonkristallide elektronergastusi ja defektide teket lihtsates oksiidides (MgO jt).
__NOTOC__ 
## Tunnustus
*1987 Eesti NSV riiklik preemia (kollektiivi koosseisus)

* 2012 Tartu Ülikooli medal

## Publikatsioone
*Tiit Kärner. "Miks langeb Eesti rahvaarv?" – Sirp, 22. jaanuar 1999 http://www.sirp.ee/archive/1999/22.01.99/Sots/sots1-3.html

## Viited

## Välislingid
*ETIS
Liisuvõtmine

**Liisuvõtmine** (ka **liisutõmbamine**, **liisuheitmine**, **liisk**, **loos**) on kokkulepitud toiming mingi otsuse langetamiseks kellegi kasuks või kahjuks.

## Viited
Padova ülikool

**Padova ülikool** (itaalia keeles *Università degli Studi di Padova*) on Itaalia riiklik ülikool; ühtlasi üks vanimaid ülikoole Euroopas.

Ülikooli asutasid 1222 õppejõud ja üliõpilased, kes olid konfliktide tõttu Bologna ülikoolist välja heidetud.

Ülikoolis õpib umbes 61 000 üliõpilast (2014-2015).

## Viited

## Välislingid
*koduleht
Philosophical Review

**Philosophical Review** on USA teadusajakiri, mis keskendub analüütilise filosoofia valdkonnale. Ajakirja annab välja Duke University Press. 

Ajakirja toimetab Cornelli ülikooli Sage-nimeline filosoofiaosakond (inglise *Sage School of Philosophy*). Ajakiri ilmub kord kvartalis.

Ajakirja esimene number ilmus 1892.

## Välislingid
*Koduleht
Philosophical Studies

**Philosophical Studies** on eelretsenseeritav teadusajakiri, mis keskendub analüütilise filosoofia valdkonnale. Ajakirja annab välja Springer. Ajakirja toimetab Stewart Cohen. Ajakiri ilmub sagedusega 15 korda aastas.

Ajakirja esimene number ilmus 1950 Herbert Feigli ja Wilfrid Sellarsi eestvõttel.

## Välislingid
*Koduleht
Villa Benita

**Benita Kodu** **AS** (endise nimega Villa Benita) on vanadekodu ja tervishoiukeskus, mis asub Harju maakonnas Lääne-Harju vallas Valkse külas. Keskuse omanik on Benita Kodu AS.

Keskuse rajasid 2008 Eerik-Niiles Kross, Terje Kross ja Margus Linnamäe.

## Viited

## Välislingid
*Koduleht
Ülipeenstruktuur

**Ülipeenstruktuur** on aatomite, molekulide ja ioonide energiatasemete (vastavalt nende spektrijoonte) struktuur, mis tekib tuuma magnetilise dipoolmomendi ja elektronide magnetvälja vastastikusel mõjul. Selle vastastikmõju energia sõltub tuuma spinnide ja elektronide spinnide võimalikust omavahelisest orientatsioonist. 

Seesuguse vastastikmõjuga kaasneb  energiatasemete lahknemine alamtasemeteks (ja spektrijoonte lõhenemine). Nii moodustubki energiatasemete (spektrijoonte) ülipeen struktuur.

Ülipeenstruktuuris on alamtasemete tihedus mitu suurusjärku suurem kui peenstruktuuris (vastavalt sellele, mitu korda tuuma mass on suurem elektroni massist).
Pongidae

***Pongidae*** (**inimahvlased**) on endine esikloomaliste sugukond (bioloogia), kuhu arvati gorillad, šimpansid ja orangutanid. Mõnikord nimetatakse neid **suurteks inimahvideks** või **inimahvideks**. 

See on parafüleetiline takson. Selle taksoni kroonirühm on inimlased (*Hominidae*).

Sugukonnas on seitse tänapäevast liiki.

Tänapäeval seda taksonit peaaegu ei kasutata, kuid sellel on ajalooline tähtsus. 

## Nomenklatuur
Sugukonna autor on Elliot (1913). 

## Erinevus inimesest

### Kolju
Koljul on järgmised tunnused, mis inimestel puuduvad või on vähem väljendunud:
*vagu kulmukaarte taga

## Märkused
Anykščiai rajoon

**Anykščiai rajoon** (leedu *Anykščių rajono savivaldybė*) on 1. järgu haldusüksus (rajoon) Leedus  endise Utena maakonna aladel.

Rajooni pindala on 1765 km². 2018. aasta seisuga elas seal 24 173 inimest.

Rajoon moodustati 1950. aastal, tänapäevastes piiridest on aastast 1978. Rajoon koosneb järgmistest valdadest: Andrioniškise, Anykščiai, Debeikiai, Kavarskase, Kurkliai, Skiemonysi, Svėdasai, Traupise, Troškūnai ja Viešintose vald.

Halduskeskus on Anykščiai linn. Teised tähtsamad asulad on Kavarskase ja Troškūnai linnad ning Andrioniškise, Debeikiai, Kurkliai, Skiemonysi, Surdegise, Svėdasai, Traupise ja Viešintose alevid. 2011. aasta seisuga olid elanikest 96,5% leedulased, 2,45% venelased, 0,34% poolakad, 0,14% ukrainlased, 0,12% valgevenelased, 0,06% mustlased ja 0,4% oli teistest rahvustest.

Rajooni suurimad jõed on Nevėžis, Šventoji jõgi ja selle lisajõgi Jara. Rajoonis on 77 järve, neist suuremad on Rubikiai järv, Suosa ja Viešintas. Rajooni idaosa jääb Aukštaičia kõrgustikule. Seal asub ka rajooni kõrgeim punkt Storiai mägi (194 m).

Rajooni territooriumile jääb Anykščiai regionaalpark. Seal asub ka üks Leedu suuremaid kive Puntukas.


Šimonių_girios_biosferos_poligonas,_ženklas,_KK175.JPG|Šimonysi mets
Pelyša_prie_Pelyšų_tvenkinio.JPG|Pelyša jõgi
Šventojimikieriukilpa.jpg|Šventoji jõgi
Daumantų_atodanga_-_panoramio.jpg|Daumantase paljand
Barboros_akmuo.JPG|Barbora kivi
Variaus_atodanga1.jpg|Variuse paljand
Kavarskas._Šaltinis.JPG|Kavarskase tufiallikad
Riklikų_šaltinis.JPG|Riklikai allikas
Šventojimikieriukilpa.jpg|Šventoji jõgi
Karalienės_liūnas.jpg|Kuninganna soo allikas
Buivydų_uosis,_kamienas.JPG|Buivydai saar
Elmės_šešiakamienis_ąžuolas.JPG|Elmė üheksatüvene tamm
Mūrinės_kalnarūtės_augimvietė,_Svėdasai.JPG|Müür-raunjalg
Pavarių_liepa.JPG|Pavarėse pärn
Žažumbrio_ąžuolas.JPG|Žažumbrise tamm


## Viited

## Välislingid

* Rajooni koduleht (*leedu keeles*)
AllMusic

**AllMusic** (varasema nimega *All Music Guide*) on veebiandmebaas, mis sisaldab infot rohkem kui 3 miljoni albumi ja üle 30 miljoni laulu kohta, lisaks sisaldab infot ansamblite ja artistide kohta. Andmebaasi omanik on organisatsioon All Media Network, mis on ka andmebaaside All Movie Guide ja All Game Guide omanik.

Andmebaas loodi 1991.

## Vaata ka
*Discogs
*MusicBrainz

## Välislingid
*AllMusic
Korallroosa

**Korallroosa** on punase ja roosa vahemikku jääv värvitoon, soe kollaka alatooniga roosakaspunane, korallpunase värvuse heledam aste.
## Pildid

LVR Cromford Strohhut Rips 1910er.jpg|Korallroosa õlgkübar ripspaelaga, 1910
Chvaletice (Protivín) (9).jpg|Korallroosaks värvitud majad Chvaletices (Protivín, Tšehhi)
Shinzō Abe and Ivanka Trump (4).jpg|Jaapani peaministri Shinzō Abe kõrval seisev Ivanka Trump kannab korallroosat kostüümi


## Kasutamine
Värvus ja värvinimetus on kasutusel kosmeetikas, tekstiilide värvusena ja riietuses, ka sisekujunduse värvina.

Pantone Inc. 2019. aasta trendivärv Pantone 16-1546 *Living Coral* on eesti keelde tõlgitud ka korallroosaks.

## Vaata ka
* Korallpunane
* Lõheroosa
* *[[nacarat]]*
* *[[capucine (värvus)|capucine]]*

## Viited
Balti turniir 2016

**[[Balti turniir (jalgpall)|Balti turniir]] 2016** toimus 29. maist kuni 4. juunini 2016. Turniiri võitis Läti jalgpallikoondis Leedu ja Eesti meeskondade ees.

## Mängud

## Tabel
Solly March

**Solomon Benjamin March** (sündinud 20. juulil 1994 Eastbourne'is) on Inglismaa jalgpallur, kes mängib poolkaitsjana Premier League'i klubis Brighton & Hove Albion.

Brighton & Hove Albioniga liitus March 2011. aastal. Enne seda mängis ta Eastbourne Borough's ja Lewesis. Brighton & Hove Albioni põhimeeskonda kuulub ta alates hooajast 2013–14. Esimesed neli hooaega mängis ta klubiga Inglismaa esiliigas. Hooajal 2016–17 saadi esiliigas teine koht ja tõusti kõrgliigasse. Oma esimese värava Inglismaa kõrgliigas lõi ta 15. septembril 2017 mängus AFC Bournemouthi vastu.

## Välislingid

* Profiil Brighton & Hove Albion F.C. kodulehel